
Površine izvan lovišta  Općine Brtonigla - Verteneglio (XXII/440)
KLASA: 323-01/24-01/02
URBROJ: 2163-13-04/01-26-14
Brtonigla - Verteneglio, 04.kolovoza 2026. godine

PLAN MJERA ZA SPRJEČAVANJE ŠTETA OD DIVLJAČI I NA DIVLJAČI
za površine izvan lovišta općine Brtonigla - Verteneglio (XXII/440)
za lovnu godinu 2026./2027

Na temelju članka 76. i 77. Zakona o lovstvu (NN br. 99/18, 32/19, 32/20) načelnik Općine Bronigla - Verteneglio, donosi plan mjera za sprječavanje šteta od divljači i na divljači za površine izvan lovišta općine Brtonigla - Verteneglio za lovnu godinu 2026./2027. :
1. Održavati brojno stanje divljači i ostalih životinjskih vrsta u granicama dozvoljenog kapaciteta propisanog Programom zaštite divljači;
2. Po potrebi vršiti istjerivanje (izgon) divljači sa površina izvan lovišta općine Brtonigla – Verteneglio;
3. Po potrebi nabaviti zaštitna sredstva (mehanička ili kemijska) te ih pravovremeno i bez naknade ustupiti na korištenje vlasnicima i korisnicima zemljišta na njihov osobni zahtjev, uz naputak o uporabi sredstava za zaštitu, a uz prethodnu javnu obavijest na oglasnoj ploči Općine Brtonigla – Verteneglio;
4. Vršiti stalnu suradnju i edukaciju sa vlasnicima i korisnicima zemljišta te iste detaljno upoznati sa svim mjerama koje su oni dužni poduzimati kako bi eventualne štete od divljači bile svedene na najmanju moguću mjeru;
5. Upozoravati vlasnike i korisnike zemljišta na agrotehničke rokove za pojedine kulture te po potrebi vršiti provjeru na terenu;
6. Upozoravati vlasnike i korisnike zemljišta na vrstu i način upotrebe sredstava zaštite bilja, tako da upotreba nije štetna za zdravlje divljači i ostalih životinjskih vrsta (koristiti na propisan način);
7. Na kritičnim mjestima uz prometnice (prelazi divljači) u suradnji sa poduzećem za ceste postaviti znakove upozorenja divljač na cesti;
8. Provoditi preventivne mjere za sprječavanje šteta na divljači, naročito redoviti obilazak površina izvan lovišta gdje se divljač najviše zadržava;
9.  Provoditi dijagnostičke mjere za sprječavanje šteta na divljači, što obuhvaća slanje na analizu svake pronađene lešine divljači ili svaku odstreljenu bolesnu jedinku kako bi se ustanovilo od čega je divljač uginula i/ili bolovala. Kod svakog slučaja prijaviti nadležnoj veterinarskoj službi i postupati po njegovim uputama (uzorkovanje, zbrinjavanje, deponiranje, deznfekcija);
10. Posebno će se voditi briga o eventualnim zaštićenim životinjskim vrstama koje se pojave na području izvan lovišta općine Brtonigla – Verteneglio.


Općinski načelnik
  	Neš Sinožić, mag. ing. agr.

